Манган хептоксид

Chemical compound
Манган хептоксид (манган(VII) оксид) ― неорганско соединение со формула Mn2O7. Оваа испарлива течност е многу реактивна. Тој е опасен оксидирач и првпат бил опишан во 1860 година.Aschoff, H. Ann. Phys. Chem. Ser. 2 volume 111 (1860) page 217 and page 224. Тој е киселински анхидрид на перманганската киселина.

 Својства 
мини|лево|Оксидациони својства на манган(VII) оксид.
Кристалниот облик на ова хемиско соединение е темно зелена. Течноста е зелена од одбиената светлина и црвена од пренесената светлина. Растворлив е во јаглерод тетрахлорид и се распаѓа кога е во допир со вода.

 Структура 
Неговите својства на растворливост укажуваат на неполарен молекуларен вид, што е потврдено од неговата структура. Молекулите се состојат од пар тетраедри кои делат заедничко теме. Во темињата има атоми на кислород, а во средиштата на тетраедрите се средишта  на Mn(VII). Поврзаноста е означена со формулата O3 Mn−O−MnO3 . Крајните растојанија Mn−O се 1,585 Å и премостувачкиот кислород е 1,77 Å оддалечен од двата атоми на Mn. Аголот Mn−O−Mn е 120,7°.

Дисулфат, дифосфат и дихромат прифаќаат структури слични на онаа на Mn2O7. Веројатно најслична главна група видови е Cl2O7. Фокусирајќи се на споредбите во низите на преодниот метал, Tc2O7 и Mn2O7 се структурно слични, но аголот Tc−O−Tc е 180°. Цврстиот Re2O7 не е молекуларен, туку се состои од вкрстено поврзани средишта Re со тетраедрални и октаедрални места; во фазата на пареа е молекуларен со слична структура на Tc2O7.Wells A.F. (1962) Structural Inorganic Chemistry 3d edition Oxford University Press

 Синтеза и реакции 
Mn2O7 настанува како темно зелено масло со додавање на концентрирана сулфурна киселина во калиум перманганат. Реакцијата првично произведува перманганска киселина, HMnO4 (структурно, HOMnO3), која се дехидрира со ладна сулфурна киселина за да го образува својот анхидрид, Mn2O7.

 2 KMnO4 + 2 H2SO4 → Mn2O7 + H2O + 2 KHSO4

Mn2O7 може дополнително да реагира со сулфурна киселина за да даде извонреден манганил (VII) катјон , кој е изоелектронски со хром триоксид:

 Mn2O7 + 2 H2SO4 → 2  + H2O

Mn2O7 се распаѓа блиску до собна температура, експлозивно толку над 55  °C. Експлозијата може да биде започната со удар на примерокот или со негова изложеност на оксидирачки органски соединенија. Производите се манган диоксид и кислород.Holleman, A. F.; Wiberg, E. "Inorganic Chemistry" Academic Press: San Diego, 2001. . Се произведува и озон, кој и дава силен мирис на супстанцијата. Озонот може спонтано да запали парче хартија на која е ставен алкохолен раствор.

Манган хептоксид реагира со водород пероксид во присуство на сулфурна киселина, ослободувајќи кислород и озон:

 2 Mn2O7 + 2 H2O2 + 4 H2SO4 → 4 MnSO<sub id="mwgw">4</sub> + 6 H2O + 2 O3 + 3 O2

 Наводи 

Категорија:Кисели оксиди
Категорија:Кисели анхидриди
Категорија:Експлозивни хемикалии
Категорија:Статии без извор од InChI
Категорија:Соединенија на манган(VII)
Категорија:Соединенија на манганот